Jy is hier: Tuis | Administrasie | Dokumentasie | Etos | Skoolsimbole
Die Skoolwapen Hoërskool Waterkloof
Skoolleuse“Ons bou in Geloof”
Graad Agt - ‘Die Ideale Beginner’
Die graad agt-leerder word versinnebeeld deur die gesonde saad wat aan ideale groeitoestande blootgestel word. Hier word gesorg dat elke saadjie volgens sy eie potensiaal ontkiem.
Graad Nege - ‘Die Ideale Padvinder’
Met ‘n gesonde basis, is die graad nege-leerder op die ideale pad. Die kwesbaarheid van die jong leerder is kenmerkend van hierdie fase. Om hierdie groeifase te ondersteun, word die leerders tot ‘n positiewe lewensgesindheid gerig.
Graad Tien - ‘Die Ideale Tiener’
Die graad tien-leerder verwerf volwaardige tienerstatus. Die saad het ontwikkel tot ‘n gesonde plant. Die tieners begin hulself sien as deel van die groter geheel en deur positiewe leiding ontwikkel hulle tot ideale tieners.
Graad Elf - ‘Die Ideale Jongmens’
Die blom is die basis van die vrugvorming. Elke plant beskik oor ‘n eie bloeiwyse en so ook elke leerder oor ‘n eie identiteit. ‘n Goed versorgde plant bring gesonde vrugte voort. Die sensitiewe hantering van ons tieners resulteer in ideale jongmense.
Graad Twaalf - ‘Die Ideale Jong Volwassene’
Elke boom word aan sy vrugte geken. Die saad het wasdom bereik en die graad twaalf-leerder jong volwassenheid, gereed vir die uitdagings wat die lewe bied.